Det har været den bedste oplevelse i mit liv.
Det er ikke arbejde for mig,
men noget meget tilfredsstillende.
Det er ikke arbejde...
...det er min lidenskab.
EN DAG HOS DISNEY
Syerske
Jeg hedder Lupe de Santiago.
Jeg har arbejdet i Disneyland Resort i mere end 30 år.
Da jeg først så Disneyland med min bedstemor,
syntes jeg, at alt så fantastisk ud.
Jeg fortalte min bedstemor: "Her vil jeg arbejde."
Jeg så alle kostumerne og fortalte hende:
"Jeg ved, hvordan man syr knapper i.
Det kan jeg i det mindste."
Et par år senere var jeg her.
Der er 325 figurer i Small World,
og jeg har arbejdet på dem alle.
Vi laver alle kostumerne og vedligeholder dem.
Når jeg prøver Small World-forlystelsen, nyder jeg alting.
Men jeg bliver irriteret, når jeg ser noget galt.
Jeg ved, de unge ikke ved bedre,
men jeg ved det, fordi jeg kender alle figurernes kostumer.
Gæsterne kommer for at se det bedste, fordi det er Disneyland,
og det er noget stort for alle.
De fortjener at se, at alting er perfekt.
Når jeg ser, at alting er på plads, siger jeg: "Ja!"
Jeg har lavet kostumer for Small World,
Splash Mountain,
Pirates of the Caribbean,
Jungle Cruise,
Indian Village,
Haunted Mansion.
Det her er en dukke til Asien i Small World.
Jeg arbejder på nederdelen...
...blusen... manchetterne og skærfet.
Og den tager omkring 40 timer at lave.
Alt laves i hånden.
Når jeg gør det færdigt og ser, at alting er som det skal være,
er det utroligt.
Alice Davis er min inspiration.
Da jeg mødte Alice Davis, tænkte jeg: "Åh, hun er utrolig."
Mit hjerte pumpede.
Alice Davis arbejdede med Walt Disney,
da de byggede Small World og Pirates.
Denne kjole er til Balkan-drejeskiven i Small World.
Se alle detaljerne, hun satte på.
Alle blomsterne.
Se de små roser af blonder.
Hvordan hun satte farverne sammen. Det er et perfekt mønster.
Se det utrolige arbejde.
Når jeg ser noget som dette, tænker jeg: "Det skal gøres perfekt."
Jeg vil gerne fortsætte i Alice Davis' fodspor,
og jeg håber, når jeg går på pension, at en vil følge i mine.
Disneyland er som en familie for mig, da jeg har været her halvdelen af mit liv.
Jeg havde aldrig troet, det ville blive så mange år.
Over 30 år, og jeg er her stadig.
Tekster af: Rikke Fryman